
ЧЕЧИМ


2023-жылдын «22» августу	№ 130                        Москва шаары


Навигациялык пломбаларды колдонуп мүчө мамлекеттердин аймактары боюнча ташылуучу товарларга (продукцияларга) карата Евразия экономикалык бирлигине мүчө мамлекеттердин контролдоочу органдарынын ортосунда ташуу процессинде кабыл алынган контролдоо чаралары жана формалары жөнүндө маалымат алмашуу тартиби тууралуу

[bookmark: _GoBack]2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашуунун 2-беренесинин 4-пунктунун жетинчи абзацына ылайык Евразия экономикалык комиссиясынын Коллегиясы чечти:
1. Тиркелген Навигациялык пломбаларды колдонуп мүчө мамлекеттердин аймактары боюнча ташылуучу товарларга (продукцияларга) карата Евразия экономикалык бирлигине мүчө мамлекеттердин контролдоочу органдарынын ортосунда ташуу процессинде кабыл алынган контролдоо чаралары жана формалары жөнүндө маалымат алмашуу тартиби бекитилсин. 
2. Бул чечим расмий жарыяланган датадан тартып 30 календардык күн өткөндөн кийин күчүнө кирет.


	Евразия экономикалык комиссиясынын Коллегиясынын Төрагасы 
	
   М. Мясникович

БЕКИТИЛДИ
Евразия экономикалык комиссиясынын Коллегиясынын 
2023-ж.  22-августундагы № 130
 чечими менен 


Навигациялык пломбаларды колдонуп мүчө мамлекеттердин аймактары боюнча ташылуучу товарларга (продукцияларга) карата Евразия экономикалык бирлигине мүчө мамлекеттердин контролдоочу органдарынын ортосунда ташуу процессинде кабыл алынган контролдоо чаралары жана формалары жөнүндө маалымат алмашуу 
ТАРТИБИ 


1. Бул Тартип контролдоочу органдардын ортосундагы 
2022-жылдын 19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашууга ылайык Евразия экономикалык бирлигине мүчө мамлекеттердин (мындан ары – мүчө мамлекеттер) аймактары боюнча ташылган товарларга карата мамлекеттик контролдун (көзөмөлдүн) бажылык жана башка түрлөрүн жүргүзүүнү камсыз кылган көрүлгөн чаралар жана мамлекеттик контрол (көзөмөл) жүргүзүүгө мониторинг кылуу максатында мындай контролдун формалары (мындан ары – контролдоо чаралары жана формалары) жөнүндө маалымат алмашуу эрежелерин аныктайт.
2. Ушул Тартипте колдонулган түшүнүктөр 2022-жылдын 
19-апрелиндеги Ташууларды байкоого алуу үчүн навигациялык пломбаларды Евразия экономикалык бирлигинде колдонуу жөнүндө макулдашууда аныкталган маанилерде колдонулат.
3. Евразия экономикалык комиссиясы тарабынан Евразия экономикалык бирлигинин интеграцияланган маалымат системасын колдонуп мамлекеттер аралык маалыматтык өз ара аракеттенүү тартиби аныкталганга чейин контролдоочу органдар тарабынан контролдоонун чаралары жана формалары жөнүндө маалымат алмашуу мүчө мамлекеттеринин ыйгарым укуктуу операторлору (органдары) аркылуу жүзөгө ашырылат.
4. Контролдоонун чаралары жана формалары жөнүндө маалымат алмашуу максатында контролдоонун мындай чараларын жана формаларын колдонгон контролдоочу орган төмөнкүдөй маалыматтарды камтыган билдирүү түзөт:
а) навигациялык пломбанын бөтөнчө идентификациялык номери;
б) ташуунун бөтөнчө номери;
в) контролдоо чараларын жана формаларын колдонуу үчүн негиз;
г) контролдоо чараларын жана формаларын колдонуу жөнүндө чечим кабыл алган контролдоочу органдын аталышы;
д)  ташуучунун аталышы;
е)  ташуучунун катталган өлкөсү;
ж) транспорт каражатынын каттоо номери;
з) контролдоо чараларын жана формаларын колдонуу жөнүндө чечим кабыл алынган дата жана убакыт;
и) контролдоо чараларын жана формаларын колдонуу башталган дата жана убакыт;
к) контролдоо чараларын жана формаларын колдонуунун жыйынтыгы боюнча таризделген документтин номери;
л) контролдоо чараларын жана формаларын колдонуу аяктаган дата жана убакыт;
м) контролдоо чараларын жана формаларын колдонуунун жыйынтыгы;
н) контролдоо чаралары жана формалары колдонулган жердин дареги (өлкөнүн кыскача аталышы, административдик-аймактык бирдик (регион, облус, район ж. б.), калктуу конуш, көчө, үйдүн номери, корпустун (курулуштун) номери).
5. Контролдоо чаралары жана формалары колдонуу аяктагандан кийин контролдоо чараларын жана формаларын колдонгон контролдоочу орган мүчө мамлекетинин ыйгарым укуктуу операторуна (органына) ушул Тартиптин 4-пунктунда көрсөтүлгөн билдирүү жөнөтөт.
6. Билдирүүнү алгандан кийин ушул Тартиптин 5-пунктуна ылайык контролдоочу органы тарабынан контролдоо чаралары жана формалары колдонулган мүчө мамлекеттин ыйгарым укуктуу оператору (органы) мүмкүн болушунча кыска мөөнөттө аны аймагы боюнча товарлар (продукция) ташыла турган башка мүчө мамлекеттердин ыйгарым укуктуу операторлоруна (органдарына) жөнөтөт.
Мүчө мамлекеттердин ыйгарым укуктуу операторлору (органдары) көрсөтүлгөн билдирүүнү мүмкүн болушунча кыска мөөнөттө мүчө мамлекеттеринин контролдоочу органдарына жөнөтөт.

